Kandidátna listina

**Podanie kandidátnej listiny politickou stranou alebo koalíciou**

Kandidátnu listinu pre voľby do obecného zastupiteľstva a kandidátnu listinu pre voľby starostu obce môže podať politická strana alebo politické hnutie (ďalej len „politická strana“), ktorá je registrovaná podľa zákona č. 85/2005 Z. z. o politických stranách a politických hnutiach v znení neskorších predpisov.

**Politické strany môžu na účely volieb do obecného zastupiteľstva, ako aj volieb na starostu obce utvoriť koalíciu a podať spoločnú kandidátnu listinu.**

Politická strana alebo koalícia doručuje kandidátnu listinu **v listinnej forme**prostredníctvom svojho splnomocnenca najneskôr **60 dní** predo dňom konania volieb (**najneskôr 30. augusta 2022**), zapisovateľke miestnej volebnej komisie **Mgr. Márii Tkáčovej, telefónne číslo: 057/4885500 počas úradných hodín obecného úradu do podateľne obecného úradu.** Splnomocnenec politickej strany alebo koalície pri doručení kandidátnej listiny preukazuje svoju totožnosť občianskym preukazom alebo dokladom o pobyte pre cudzinca. Lehota na doručenie kandidátnej listiny sa končí uplynutím posledného dňa lehoty. Na kandidátne listiny, ktoré neboli doručené ustanoveným spôsobom a na kandidátne listiny doručené po uplynutí tejto lehoty sa neprihliada.

Politická strana alebo koalícia môže najneskôr 48 hodín pred začatím volieb (**najneskôr 27. októbra 2022 do 7:00 hod.**) písomne prostredníctvom splnomocnenca vziať späť svoju kandidátnu listinu.

**Podanie kandidátnej listiny nezávislým kandidátom**

Nezávislý kandidát doručuje kandidátnu listinu pre voľby do obecného zastupiteľstva a kandidátnu listinu pre voľby starostu obce **v listinnej forme**osobne počas úradných hodín obecného úradu do podateľne obecného úradu najneskôr **60 dní** predo dňom konania volieb (**najneskôr 30. augusta 2022**), zapisovateľke miestnej  volebnej komisie **Mgr. Márii Tkáčovej,** **telefónne číslo: 057/4885500 počas úradných hodín obecného úradu**. Nezávislý kandidát môže doručiť kandidátnu listinu aj prostredníctvom splnomocnenca, ktorého na to písomne splnomocnil. Nezávislý kandidát alebo splnomocnenec nezávislého kandidáta pri doručení kandidátnej listiny preukazuje svoju totožnosť občianskym preukazom alebo dokladom o pobyte pre cudzinca. Lehota na doručenie kandidátnej listiny sa končí uplynutím posledného dňa lehoty. Na kandidátne listiny, ktoré neboli doručené ustanoveným spôsobom a na kandidátne listiny doručené po uplynutí ustanovenej lehoty sa neprihliada.

Kandidát sa môže najneskôr 48 hodín pred začatím volieb (**najneskôr 27. októbra 2022 do 7:00 hod.**) svojej kandidatúry vzdať; vzdanie musí urobiť v listinnej forme a jeho **podpis musí byť úradne osvedčený**.